Ehdotus : neuvoston päätös yhteisön kannasta juuttia käsittelevässä kansainvälisessä tutkimusryhmäneuvostossa juuttia käsittelevän kansainvälisen juuttijärjestön tutkimusryhmän toimeksiannon vahvistamista koskevan vuoden 2001 sopimuksen pidentämiseen /* KOM/2009/0460 lopull. */





[pic] | EUROOPAN YHTEISÖJEN KOMISSIO | Bryssel 8.9.2009 KOM(2009) 460 lopullinen Ehdotus: NEUVOSTON PÄÄTÖS yhteisön kannasta juuttia käsittelevässä kansainvälisessä tutkimusryhmäneuvostossa juuttia käsittelevän kansainvälisen juuttijärjestön tutkimusryhmän toimeksiannon vahvistamista koskevan vuoden 2001 sopimuksen pidentämiseen PERUSTELUT Huhtikuun 15 päivänä 2002 annetulla Euroopan yhteisön neuvoston päätöksellä 2002/312/EY hyväksyttiin vuonna 2001 tehty kansainvälinen sopimus, joka koskee juuttia käsittelevän kansainvälisen tutkimusryhmän toimeksiannon vahvistamista. Sopimus tuli voimaan 27. huhtikuuta 2002 kahdeksaksi vuodeksi, ja se päättyy 26. huhtikuuta 2010, ellei sen voimassaoloaikaa jatketa. Dhakassa 5. ja 6. huhtikuuta 2009 pidetyssä juuttia käsittelevän kansainvälisen tutkimusryhmäneuvoston kokouksessa jäsenet pääsivät yksimielisyyteen alustavasta sopimuksesta, joka koskee juuttia käsittelevän kansainvälisen tutkimusryhmän vuokran pidennystä aluksi kahdeksi vuodeksi, mutta johon kuitenkin 25 kohdan b alakohdan mukaisesti on saatava kansallisten viranomaisten virallinen hyväksyntä. Tämä pidennys antaisi jäsenille riittävästi aikaa arvioida ryhmän toimintaa ja päättää, kannattaako kahden vuoden lisäpidennyksen jälkeen neuvotella jatkosopimuksesta. Euroopan yhteisön toimiminen yhtenä sopimuksen osapuolena kuuluu sen yksinomaiseen toimivaltaan. Ehdotettu päätös ei muuta millään tapaa Euroopan yhteisön maksuosuutta juuttia käsittelevän kansainvälisen tutkimusryhmän hallinnolliseen tulo- ja menoarvioon. Maksuosuus suoritetaan edelleen kultakin varainhoitovuodelta. Tämän ehdotuksen tarkoituksena on valtuuttaa Euroopan yhteisö äänestämään sopimuksen voimassaolon pidentämisen puolesta. Edellä esitetyn perusteella komissio pyytää neuvostoa hyväksymään liitteenä olevan päätöksen. Ehdotus: NEUVOSTON PÄÄTÖS yhteisön kannasta juuttia käsittelevässä kansainvälisessä tutkimusryhmäneuvostossa juuttia käsittelevän kansainvälisen juuttijärjestön tutkimusryhmän toimeksiannon vahvistamista koskevan vuoden 2001 sopimuksen pidentämiseen EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan toisen alakohdan kanssa, ottaa huomioon komission ehdotuksen[1], sekä katsoo seuraavaa: (1) Huhtikuun 15 päivänä 2002 annetulla Euroopan yhteisön neuvoston päätöksellä 2002/312/EY[2] hyväksyttiin vuonna 2001 tehty sopimus, joka koskee juuttia käsittelevän kansainvälisen tutkimusryhmän toimeksiannon vahvistamista. (2) Sopimuksen 25 kohdan b ja a alakohdan mukaan juuttia käsittelevän kansainvälisen tutkimusryhmän toimeksiannon vahvistamista koskeva vuoden 2001 sopimus erääntyy 26 päivänä huhtikuuta 2010, ellei sen voimassaoloaikaa pidennetä juuttia käsittelevän kansainvälisen tutkimusryhmäneuvoston päätöksellä yhdellä tai kahdella kaudella, joiden kesto voi olla enintään neljä vuotta. (3) Yllämainitun sopimuksen voimassaolon pidentäminen on Euroopan yhteisön edun mukaista. (4) Juuttia käsittelevässä kansainvälisessä tutkimusryhmäneuvostossa esitettävä Euroopan yhteisön kanta olisi määritettävä, ON PÄÄTTÄNYT SEURAAVAA: Ainoa artikla Euroopan yhteisön kantana juuttia käsittelevässä kansainvälisessä tutkimusryhmäneuvostossa on äänestää sen puolesta, että juuttia käsittelevän kansainvälisen tutkimusryhmän toimeksiannon vahvistamista koskevan vuoden 2001 sopimuksen voimassaoloaikaa pidennetään yhdellä tai kahdella jaksolla, joiden kesto voi olla enintään neljä vuotta, ja ilmoittaa voimassaoloajan pidentämisestä Yhdistyneiden Kansakuntien pääsihteerille. Tehty Brysselissä Neuvoston puolesta Puheenjohtaja [1] EUVL C [2] EYVL L 112, 27.4.2002, s. 34.